
Fylkesmannen i Sør-Trøndelag
REVIDERT SAMARBEIDSAVTALE OG 

FELLES SATSINGSOMRÅDER FOR 2006-2007

1. Videreføring og revidering av gjeldende samarbeidsavtalen

Fylkesmannen og Fylkeskommunen inngikk 2.april 2004 en egen samarbeidsavtale. Oppfølgingen av avtalen og satsingsområdene som ble pekt ut er nå evaulert, og evalueringen er lagt ut på begge virksomhetenes hjemmesider.

Partene er enige om å videreføre samarbeidsavtalen, med noen tilpasninger. For det første ønsker vi å være tydeligere på de mål som ligger til grunn for avtalen, og forankringspunktene for arbeidet. For det andre ser Fylkesmannen og Fylkeskommunen behov for endringer på tiltakssiden, både gjennom at noen tiltak tas ut og ved at nye tiltaksområder tas inn i avtalen. 

2. Presisering av mål og forankring for samarbeidsavtalen

De generelle målene og resultatmålene for samarbeidet slik de er beskrevet i gjeldende samarbeidsavtale av 2. april 2004, står fast. Vi ønsker imidlertid å være tydeligere på selve hensikten med samarbeidet, som er å: 
· styrke utviklingen i Sør-Trøndelag.
· tilby kommunene, befolkningen og næringslivet tilgjengelige og effektive tjenester.
· effektivisere regionalt statlig og fylkeskommunal forvaltning gjennom god kommunikasjon, samarbeid om ledelse og løsning av arbeidsoppgaver.

Med samarbeid om ledelse og løsning av arbeidsoppgaver mener vi følgende:

· å sørge for en effektiv samordning av de to forvaltningenes virksomhet og arbeidsoppgaver på klart definerte områder.
· ingen felles ledelse, men basere seg på å skape enighet og felles anbefalinger for videre oppfølging.
Samtidig som vi presiserer målene ved avtalen, ønsker vi å tydeliggjøre forankringen for samarbeidet. 
· Felles fylkesplan for Trøndelag 2005-2008 er en samlet regional planstrategi som skal følges opp av årlige handlingsprogrammer. Planen ble godkjent ved kongelig resolusjon av 7. oktober 2005, og gir en ramme for samlet innsats fra offentlige aktører, kunnskapsinstitusjoner og næringsliv. 
· Stortinget og Regjeringens strategier for fornying av offentlig forvaltning.
3. Ny revidert samarbeidsavtale og satsingsområder
Revidert avtale (denne) med vedlegg 1 (om strategisk samfunnsutviklingsarbeid) og vedlegg 2 (tiltaksliste) erstatter gjeldende samarbeidsavtale. Ny avtale gjelder for perioden 2006-2007. 
Trondheim, 2. desember 2005
Milian Myraunet

Fylkesmann
Vedlegg

Vedlegg 1 
STRATEGISK SAMFUNNSUTVIKLINGSARBEID I SØR-TRØNDELAG

Samfunnsutviklingsarbeid handler om å utvikle samfunn som helhet. Skal man lykkes må ulike aktører innen næringsliv, offentlig virksomhet og det sivile samfunn samarbeide i ulike partnerskap for å utvikle felles holdninger og strategier.

Dette er også utgangspunktet for den felles fylkesplan ”Kreative Trøndelag. Her alt e mulig uansett”, som ble vedtatt av de trønderske fylkestingene i oktober 2004. Felles fylkesplan er det sentrale felles plandokument og utviklingsverktøy for Trøndelag. I januar 2005 ble Samhandlingsprogram 2005 vedtatt, og dette inneholder 47 aksjonspunkter/tiltak som skal gjennomføres. I løpet av høsten 2005 skal samhandlingsprogram for 2006 drøftes og vedtas.

Samarbeidet mellom Sør-Trøndelag fylkeskommune og Fylkesmannen i Sør-Trøndelag vil ta utgangspunkt i felles fylkesplan og de årlige samhandlingsprogrammene. Samarbeidet skal ellers bidra til gjennomføring av nasjonal politikk og krav/forventninger fra Storting og Regjering.
Fylkesmannen og Fylkeskommunen ønsker å samarbeide tettere for å fremme en helhetlig tenkning i den regionale forvaltningen i fylket. Det er også viktig å samarbeide for å sikre dialog og utvikling av felles forståelse mellom regionalt nivå og kommunene om gode og helhetlige løsninger. Kommunesektoren er den viktigste tilbyderen av offentlige velferdsgoder, og møter innbyggerne som brukere på mange arenaer. En stor del av Fylkesmannens og Fylkeskommunens virksomhet har kommunene som største bruker, enten det nå er gjennom virkemiddel- og tilskuddsforvaltning, behandling av bevillinger/konsesjoner, råd/veiledning, tilsyn og kontroll.

Oppfølgingspunkter:

1. Fylkesmannen og Fylkeskommunens ledelse skal møtes en gang i halvåret til et strategisk ledermøte for å sikre at avtalens intensjon blir oppfylt, og drøfte samordning av den offentlige innsatsen i samfunnsutviklingen i Sør-Trøndelag. I møtet skal bl.a.: 
· fylkeskommunens ledelse og fylkesmannen vurdere den overordnede utviklingen i fylket, bl.a. med grunnlag i tilgjengelig statistikk og analysemateriale.
· drøfte aktuelle saker og hvordan samarbeidet mellom Fylkesmann og Fylkeskommune kan tilrettelegges til det beste for samfunnsutviklingen i regionen - bl.a. ved å se virksomhetenes ressursbruk og styringsdialog med kommunene i sammenheng.
2. For å påvirke nasjonale beslutninger av betydning for Sør-Trøndelag skal Fylkesmannen og Fylkeskommunen jobbe for å samordne policydokumenter (interne og eksterne). Det skal tilstrebes å lage et felles saksunderlag og så langt som mulig også felles holdninger fra fylkesnivået. Her må man ta høyde for at enkelte NOUer og utredninger egner seg dårlig for samordning og felles policy, da det dreier seg om ”reine” politiske avklaringer.
3. Fylkeskommunen vil styrke det strategiske samarbeidet med Fylkesmannen i utarbeidelsen og oppfølgingen av den gjeldende fylkesplanen 2005-2008 med tilhørende handlingsplaner. En sentral oppgave er å utforme regionale planer som inneholder en helhetlig virkemiddelstrategi.
Vedlegg 2 

REVIDERT LISTE OVER SATSINGSOMRÅDER 2006-2007
FMST=Fylkesmannen i Sør-Trøndelag

STFK=Sør-Trøndelag fylkeskommune

	Tiltak
	Beskrivelse

	1. Dialog med kommunene

	Samarbeid om den kommuneretta dialogen  
	Partene vil samordne sin strategiske kommunikasjon med kommunene i størst mulig grad, bl.a. gjennom å dele kunnskaper og kjennskap til kommunenes behov og utfordringer. Dette kan skje bl.a. ved å:

· invitere den andre parten til å delta på forberedende møter i forkant av strategiske møter med kommunene 

· utveksle referatet fra strategiske møter med kommunene

· vurdere om det er hensiktsmessig med praktisk og innholdsmessig samordning i selve dialogen med kommunene

	Dialogen mot regionrådene
	Partene vil styrke dialogen med regionrådene i fylket bl.a. ved å

· delta som observatører i de regionråd som finnes i fylket
· systematisere og dele kunnskap om samarbeidsregionenes utfordringer og muligheter

· drøfte fylkesovergripende problemstillinger 

· vurdere endringer i dialog med og vektlegging av regionrådene som utviklings- og samarbeidforum for kommunene  

	

	2. Planbehandling 

	Samordningsmøter
	Samordningsmøter hver 14 dag for bl.a. 
· å drøfte innkomne plansaker, med sikte på å få klarhet i om saken er tilstrekkelig belyst, 
· utveksle foreløpige synspunkter, avtale ansvarsfordeling for felles saksframstilling, behov for å utveksle dokumenter/informasjon mv.
·  vurdere rutinene i forbindelse med høringer i enkle plansaker.
· samordne felles opptreden utad og praktisk opplegg rundt reiser/befaringer/møter. 
Møtene kan også benyttes til å drøfte faglige spørsmål om temaer som knytter seg til enkeltsaker, strategispørsmål og policy.

	Endring i arbeidsform
	Partene vil fortsette med avtalt endring i arbeidsform, slik at Fylkeskommunen normalt ikke vil behandle dispensasjonssaker knyttet til kommune(del)planer og spørsmål om strandsonen. Fylkesmannen vil oversende sin saksinnstilling til Fylkeskommunen. I de tilfeller Fylkeskommunen er uenig, vil de ha egen behandling av saken.

Fylkeskommunen vil fortsatt behandle dispensasjonssaker knyttet til kulturminneloven.

	3. Digital dugnad

	Dette punktet er knyttet opp til satsingsområdet ”digital dugnad” i samhandlingsprogrammet 2005 for felles fylkesplan i Trøndelag


	e-Trøndelag
	 eTrøndelag (www.etrondelag.no) er etablert som en digital dugnad for å bidra til at alle aspekter ved den digitale utviklingen blir forstått og utnyttet på en formålstjenlig og kreativ måte i regionen. FMST skal bringes inn i som partner i denne satsingen, og delta i ressurs- og arbeidsgrupper der det arbeides for å til rettelegge digitale tjenester til innbyggere og næringsliv. 

	Geografiske informasjonssystemer
	Partene har i dag en samarbeidsavtale på GIS som skal styrkes og videreutvikles. Dette skal gje ved å øke kompetansen internt hos FMST og STFK og hos eksterne brukere bl.a. gjennom:

· å ta verktøyene bl.a. GISLink enda mer i bruk i egne organisasjoner

· arbeide for at verktøyene tas i bruk i saksbehandling mv. i kommunene

· videreutvikling av beredskapsløsning
· være aktiv ift. kartverket og Norge digitalt-satsingen.

	
	
	

	4. Nærings- og regionalutvikling

	Dette punktet er knyttet opp til flere satsingsområder for 2005 til felles fylkesplan i Trøndelag; et internasjonalt trøndersk næringsliv, mat i trøndelag mv. punktet må også sees i sammenheng med satsing på utdanning og kompetanse, jf. punkt 6 under og samhandlingprogrammet 2005.

	Videreutvikle dagens partnerskapssamarbeid
	God samhandling på nærings- og regionalutviklingsnivået mellom STFK og FMST er sentralt. Partene vil videreutvikle dagens samarbeid og dialog knyttet til arbeidet med fylkesplanens samhandlingsprogram, arbeidet i Trøndelagsrådet mer generelt mv. Styrket samhandling er viktig bl.a. for å kunne se virkemiddelbruken i sammenheng, og for samordning mot virkemiddelapparatet – herunder statlige etater og virksomheter

	Regionale strategier for landbruksbasert næringsutvikling (RNS)
	Partene vil videreutvikle og styrke partnerskapet for RNS og Regionalt miljøprogram (RMP) gjennom bl.a Regionalt landbruksforum. Dette skal omfatte analysearbeid, strategiutvikling og prioritering i bruk av økonomiske virkemidler, inkl. miljøvirkemidene, samt andre virkemidler som støtter opp om dette området. 

	Mat og opplevelse
	Disse områdene inngår i Felles fylkesplan og samhandlingsprogrammet for 2005. FMST og STFK vil arbeide sammen for å sikre en sterk og helhetlig programsatsing der matsatsingen ses i sammenheng med de forutsetninger og goder vi har innen utmark og reiseliv. Dette er viktig for å bygge en opplevelsesnæring mer flere bein å stå på. 

	Marine satsinger
	Fylkeskommunen med bistand fra Fylkesmannen skal i fellesskap bidra til større oppmerksomhet mot akvakulturområdet, og til at det drøftes strategier og innsatsområder i tråd med dette for å utvikle kystområdene i Trøndelag. Blant annet gjennom Marint forum Trøndelag.

Marint Forum er et av flere initiativ for å forsterke samhandlingen mellom sentrale aktører i fiskeri og havbrukssektoren om de viktigste utfordringene.

	Skogbruk
	Skogbruket i Trøndelag står allerede for en betydelig verdiskaping og har i tillegg et stort framtidig potensiale. FMST og STFK vil arbeide sammen for å vurdere en tiltaksretta programsatsing om skogbruket og trebasert næringsutvikling. 

	Landbruksbasert tjenesteproduksjon
	Tjenesteproduksjon innenfor landbruket har et betydelig og uforløst potensial. ”Inn på tunet” er et eksempel på en tjenesteretta satsing som har fått nasjonal oppmerksomhet. FMST og STFK vil arbeide for å utvikle en strategi for landbruk- og bygdebasert tjenesteyting, og hvordan dette området skal følges opp på praktisk tiltaksnivå med nødvendige ressurser.

	Bolyst
	Bosted og livsmiljø er et viktig område i lokalt og regionalt utviklingsarbeid. FMST har satt dette opp som et satsingsområde. STFK mfl. har fokusert området bl.a. gjennom BLILYST-programmet. FMST og STFK vil i fellesskap vurdere helheten i satsingene, koblingene til miljøretta næringsutvikling, og om det ev. bør utvikles en tiltaksretta programsatsing på området.

	Samarbeid internasjonalt
	Samarbeid internasjonalt bl.a. gjennom Interreg, der utforming av programforslag til Interreg, deltakelse i Interreg- sekretariat og beslutningsgruppe og utvikling, prioritering og finansiering av Interreg IIIA-tiltak / prosjekter er naturlige samarbeidsområder



	5. Folkehelseområdet

	Videreutvikle dagens partnerskapssamarbeid
	For FMST og STFK er det viktig å integere folkehelsearbeidet i alle deler av virksomhetenes arbeid. Partene vil derfor videreutvikle sitt partnersskapssamarbeid og la det omfatte arbeid med mål/visjoner for folkehelsa i Sør-Trøndelag, samarbeid om temaet folkehelse i oppfølgingsarbeidet for Fylkesplanen. Partene vil også samarbeide om kartlegging og systematisering av kunnskap om utviklingstrekk av betydning for folkehelsen i fylket, formidling av kunnskap til befolkningen, ivaretagelse av helseperpektivet i kommunale planer, rapporteringssystemer som sikrer resultatoppnåelse mv.

	Oppfølging etter fyrtårnfylke-perioden
	Sør-Trøndelag er fyrtårnfylke for folkehelse fram til 2007. Partene vil samarbeide, jf. punktet over, for å bidra til å få folkehelse som en integrert del av virksomhetenes arbeid. Partene vil legge spesielt vekt på å integrere folkehelse på en slik måte at satsingen ikke trappes ned i 2007, selv om satsingen går fra å være prosjekt til å være en del av daglig virksomhet.

	6. Oppvekst og utdanning

	Dette punktet er knyttet opp til felles samhandlingsprogram 2005 for felles fylkesplan i Trøndelag, og satsingen der på ”Trøndelag som landets ledende utdanings- og kompetanseregion



	Den kulturelle skolesekken
	· Fylkeskommunen har prosjektansvar og økonomisk ansvar for tiltaket, mens Fylkesmannen er representert i styringsorganer og skal bidra til å sikre at alle grunnskoleelevene i Sør-Trøndelag får gode, spennende og varierte kulturopplevelser.

· Fylkesmannen har et landsomfattende ansvar for kulturskolene (tidligere musikkskolene). Kulturskolenes aktiviteter må ses i sammenheng med den kulturelle skolesekken.

	Det 13-årige skoleløpet
	· Utdanningdirektørene hos STFK og FMST vil ha 2 faste planleggingsmøter pr. år om det 13-årige skoleløpet i Sør-Trøndelag
· Partene vil så langt det er mulig og hensiktmessig, være sammen om impementeringsarbeidet av Kunnskapsløftet

· FMST vil ha en koordinerende rolle når det gjelder kompetanseutvikling i forbindelse med Kunnskapssløftet

· FMSTsom tilsynsinstans og veileder vil ha jevnlige møter med STFK som skoleeier, om faglige utfordringer.

	7. Universell utforming



	Dette punktet er knyttet opp til Regjeringens felles satsing på tiltak for funksjonshemmede samt planen for universell utforming innen viktige samfunnsområder

	Felles strategi
	Partene vil, i samarbeid med fylkets råd for funksjonshemmede, utarbeide en strategi for arbeidet med universell utforming i fylket. FMST tar initiativet til et slikt arbeid.























